Maar selfs dié het die afgelope tyd vreugde verloor. Niemand het meer iets te sê nie. Kla net oor die regering, die korrupsie oraloor, die stygende misdaad, bakhand bedelaars, die bure se bedwelmde tromslanerkind en die vroueslaner oorkant die pad.
Maar selfs dit is nie meer so maklik soos net nou die dag nog nie. Dis nie sommer net vir bootsies aantrek, rugsakkie laai en daar gooi ons duim na waar die pad ookal lei nie.
Ek weet ek is nie happy waar ek is nie. Ek neem nog steeds stapels vol videos uit en leef ander se drome asof dit regtig myne is.